Jordluften 1 1 



udstrømninger af Jorden (1. Bd. S. 138), kan være meget kulsyrerig er 

 selvforstaaelig, men de udstrømmende Kulsyremængder fordeles dog 

 snart i Atmosfæren ved Luftstrømningerne og ved Vinden. Noget van- 

 skeligere bliver det at forklare, hvad danske Undersøgelser — A. Krogh 

 — har eftervist ved Analyser af Luften ved Diskoøen paa Vestkysten 

 af Grønland. Her viser det sig, at der kan være op til 7 Rmf. Kulsyre 

 (i Middeltal 4,s Rmf.) i 10 000 Rmf. Luft, skønt der ikke i Nærheden 

 findes Vulkaner, og saavidt man ved ej heller særlige Kulsyrekilder i 

 disse Egne, men kun Mangel paa Plantevækst, der kan forbruge Kulsyren. 



Skovluft har Ord for at være særlig „ren og god". I kemisk Hen- 

 seende adskiller den sig dog næppe fra Luften oven den aabne Mark*). 

 J. Reiset har ved 27 Analyser i tæt stillet Skov fundet 2,92 Rmf. Kulsyre 

 og samtidig over aaben Mark 2,90 Rmf. Kulsyre i 10 000 Rmf. Luft. 

 Andre Undersøgelser viser, at der til Tider under meget tætstillet Ung- 

 skov kan være I^i Gange saa meget Kulsyre som over den aabne 

 Mark, sandsynligvis paa Grund af, at det tykke Løvlag paa Skovbun- 

 den ved Forraadnelsen udviklede meget Kulsyre, der ikke saa let kan 

 slippe bort i den tætte Skov, men Luftbevægelse vil dog snart forstyrre 

 dette Forhold. Man har tidligere formodet, at Skovluft skulde være særlig 

 rig paa Ozon, men Undersøgelserne synes ikke at bekræfte denne An- 

 tagelse. Vi savner dog i denne som i mange andre Henseender danske 

 Undersøgelser over Luftens Sammensætning i Skove og paa aaben 

 Mark. I Almindelighed kan man dog sige, at naar man ser bort fra de 

 vekslende Mængder Vanddampe, har det os omgivende Lufthav i det 

 store og hele samme Sammensætning hele Jordkloden over. 



For at danne os et Begreb om Kulsyrens Betydning ved Dannelsen 

 af Plantestofferne kan vi opstille følgende Beregning. En god Havreaf- 

 grøde giver pr. Hektare c. 4000 Kg. Kærne og 6000 Kg. Straa, i alt 

 1 000 Kg. Heri udgør det askefri Tørstof c. 80 % altsaa 8000 Kg. Af 

 Tørstoffet er paa det nærmeste Halvdelen altsaa 4000 Kg. Kulstof. Reg- 

 nes Havrens Voksetid for 133 Dage, fastbindes der hver Dag pr. Hek- 

 tare 30 Kg. Kulstof = 110 Kg. Kulsyre (COa). Dette bliver 1 1 Gram 

 Kulsyre pr. Kvadratmeter. 1 1 Gram Kulsyre = 5,5 Liter Kulsyre. I 

 10 000 Liter atmosfærisk Luft findes c. 2,9 Liter Kulsyre, altsaa svarer 

 5,5 Liter Kulsyre omtrent til 20 000 Liter Luft eller til 20 Kubikmeter. 



*) Det har derimod vist sig, at Luften i tæt Skov er langt mindre støv- og 

 bakteriefyldt end Luft over aaben Mark, antagelig fordi Luften i Skoven filtreres 

 gennem de tætte Løvmasser og er mere i Ro, saa at Urenhederne „sætter sig". 

 Herigennem og ligeledes ved Indholdet af smaa Mængder af stærkt lugtende 

 Stoffer fra Planteriget — Terpentin m. m. — beror sandsynligvis den opmun- 

 trende og lægende Indflydelse som Skovluften formenes at have paa Patienter, 

 der lider af Lungesygdomme m. m. 



